**Jacob Gedleyihlekisa Zuma**, nado en Inkandla, KwaZulu-Natal, o 12 de abril de 1942, é un político surafricano que exerceu como o cuarto Presidente da República de Suráfrica. Foi tamén presidente do Congreso Nacional Africano (ANC), partido político no poder na República de Suráfrica, elixido pola Conferencia Nacional o 18 de decembro de 2007, posto que mantivo até decembro de 2017. Zuma foi vicepresidente da República de 1999 a 2005. O 14 de febreiro de 2018 renunciou ao seu cargo como presidente.

Biografía
---------

### Mocidade

Zuma naceu en Zululandia (parte actualmente de KwaZulu-Natal). O seu pai era policía, e morreu sendo Zuma aínda un neno. O seu *isibongo* (nome de clan) é *Zuma*, e é chamado de maneira afectiva *Msholozi*. Frecuentou a escola apenas por algúns anos, e non recibiu ningunha educación formal despois da educación primaria. Na súa mocidade a súa familia instalouse nos suburbios de Durban, na rexión de Umkhumbane (Chesterville).

### Prisión e exilio

Zuma uniuse ao Congreso Nacional Africano (ANC) en 1959. Converteuse nun dos líderes do *Umkhonto we Sizwe* en 1962. En 1963, uniuse ao Partido Comunista Surafricano (SACP). O mesmo ano foi detido e acusado de conspirar para derrubar o goberno, sendo condenado a dez anos de prisión, que pasou en Robben Island, con Nelson Mandela e outros líderes do ANC.

Exiliouse en 1975, establecéndose primeiro en Suazilandia, e despois en Mozambique. Converteuse en membro do Comité Executivo Nacional do ANC en 1977, desempeñándose tamén como representante do ANC en Mozambique, cargo que ocupou até a firma do Acordo de Nkomati.

Zuma foi obrigado a abandonar Mozambique en xaneiro de 1987, trasladándose ao cuartel xeral do ANC, entón en Lusaka (Zambia). Foi elixido para formar parte do *politburó* do partido en abril de 1989. O seu período no cargo é aínda motivo dunha considerable controversia.

### Retorno do exilio

Tras a legalización do ANC, en febreiro de 1990, Zuma foi un dos primeiros líderes do partido en regresar ao país e iniciar o proceso de negociacións.

En 1990 foi elixido Director do ANC para a rexión de Natal, e asumiu un papel destacado na loita contra a violencia política na rexión, entre membros do ANC e do Inkatha (*Inkatha Freedom Party*, "Partido Inkatha da Liberdad", IFP). Foi elixido vice-secretario xeral do ANC ese mesmo ano, e en xaneiro de 1994 foi designado candidato do partido por KwaZulu-Natal.

### Ascenso

Jacob Zuma sendo recibido pola familia Obama no Metropolitan Museum of Art, 2009.
Despois das eleccións xerais de 1994, foi designado como Membro do Comité Executivo (MEC) de Asuntos Económicos e Turismo do goberno provincial de KwaZulu-Natal. En decembro do mesmo ano, foi elixido líder nacional do ANC, e líder executivo do ANC en KwaZulu-Natal, sendo reelixido en 1996. Foi elixido vicepresidente do ANC na Conferencia Nacional realizada en Mafikeng, en decembro de 1997, e foi designado vicepresidente do país en xuño de 1999. 

O presidente Thabo Mbeki retirou a Zuma das súas funcións como vicepresidente o 14 de xullo de 2005, debido ás acusacións de corrupción ligadas ao Acordo de Armas de Suráfrica, realizado en 1999.

### Presidencia do CNA

Tras unha serie de conferencias do partido entre outubro e novembro de 2007, Zuma perfilouse como favorito para o cargo de presidente do partido, sendo oficialmente elixido para o posto o 18 de decembro de 2007, por 2.329 votos, derrotando os 1.505 votos de Thabo Mbeki. Poucos días máis tarde, o 28 de decembro, estalaron varias acusacións contra Zuma de branqueo de diñeiro, corrupción política e fraude.

En setembro de 2008 o CNA retirou a Thabo Mbeki da presidencia do país, e colocou o vicepresidente, Kgalema Motlanthe, como presidente-interino até as eleccións xerais de 2009, cando Zuma se converteu no novo presidente do país.

Polémicas
---------

Zuma viuse envolto en varios casos coa xustiza surafricana. Foi acusado de abusos sexuais en 2005, pero foi absolto. Ademais, tivo que enfrontar unha importante batalla legal debido a numerosas alegacións de corrupción e crime organizado derivadas da condena do seu asesor fiscal, Schabir Shaik, por delitos de corrupción e fraude. O 6 de abril de 2009, a Fiscalía Nacional surafricana decidiu retirar os cargos, alegando interferencias na vida política do país.

Jacob Zuma, quen estivo casado seis veces, practica abertamente a poligamia. En 2012 o *Daily Telegraph* estimou en 20 o número de fillos do presidente surafricano.[]

Zuma foi de maneira repetida acusado de conivencia co clan familiar e económico dos Gupta, de orixe hindú.

En setembro de 2021, o Tribunal Constitucional surafricano rexeitou con mordaz a petición do expresidente Jacob Zuma para reverter a súa sentenza que o condenaba a 15 meses de prisión por desprezo da xustiza.

Notas
-----

1. ↑  La Vanguardia (6 de maio de 2009). "Jacob Zuma, elegido presidente de Sudáfrica pese a la cuestionada gestión del CNA". Arquivado dende o orixinal o 09 de maio de 2009. Consultado o 10 de maio de 2009.
2. ↑  El populista Zuma gana la presidencia del primer partido de Sudáfrica
3. ↑  Parellada, Gemmma (14 de febrero de 2018). "Zuma dimite como presidente de Sudáfrica "con efectos inmediatos"". *El País*. Consultado o 14 de febrero de 2018.
4. 1 2  Beresford, David (22 de febreiro de 2009). "Zuma's missing years come to light". The Times. Arquivado dende o orixinal o 28 de febreiro de 2009. Consultado o 14 de abril de 2021.
5. ↑  Paul Trewhela (15 de febreiro de 2009). "Jacob Zuma in exile: three unexplored issues".
6. ↑  "How a lone cameraman 'dented' SABC's credibility". *Mail & Guardian*. 19 de agosto de 2005. Consultado o 20 de decembro de 2007.
7. ↑  "ANC rank-and-file vote for change IOL". Arquivado dende o orixinal o 05 de outubro de 2008. Consultado o 14 de abril de 2021.
8. ↑  "Zuma finds favour among his ANC comrades - *IOL*". Arquivado dende o orixinal o 05 de outubro de 2008. Consultado o 14 de abril de 2021.
9. ↑  "Zuma says he is ready to govern - *IOL*". Arquivado dende o orixinal o 05 de outubro de 2008. Consultado o 14 de abril de 2021.
10. ↑  *BBC News*, ed. (28 de decembro de 2007). "New charges for S Africa's Zuma".
11. ↑  "South Africa: Mbeki's resignation effective Thursday - afriquenligne.fr". Arquivado dende o orixinal o 23 de xullo de 2013. Consultado o 14 de abril de 2021.
12. ↑  "news.bbc.co.uk Motlanthe: South Africa's safe hands - *BBC News*".
13. ↑  Los escándalos acorralan al presidente sudafricano Jacob Zuma, diario *El Mundo*, 18 de marzo de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Jacob Zuma Modificar a ligazón no Wikidata*** |

### Ligazóns externas

* Biografía de Jacob Zuma polo CIDOB *(en castelán)*
* El inquietante enigma de Jacob Zuma, *El País*, 30 de decembro de 2007 *(en castelán)*
* La poligamia del presidente sudafricano Jacob Zuma le cuesta al país más de dos millones de dólares al año, *El Mundo*, 16 de marzo de 2010 *(en castelán)*

  


|  |  |  |
| --- | --- | --- |
| Predecesor:**Thabo Mbeki** | **Vicepresidente da República de Suráfrica**1999 – 2005 | Sucesor:**Phumzile Mlambo-Ngcuka** |
| Predecesor:**Thabo Mbeki** | **Presidente do Congreso Nacional Africano**2007 – 2017 | Sucesor:**Cyril Ramaphosa** |
| Predecesor:**Kgalema Motlanthe** | **Presidente da República de Suráfrica**2009 – 2018 | Sucesor:**Cyril Ramaphosa** |

|  |  |
| --- | --- |
| Control de autoridades | 
* Wd: Q57282
* WorldCat
* VIAF: 101112576
* BIBSYS: 11038268
* BMT: 181663
* BRE: 3936449
* EBID: ID
* FAST: 1539167
* GEC: 0421824
* GND: 13936367X
* IMDb: nm2663369
* ISNI: 0000 0001 1453 5901
* LCCN: n97118271
* Munzinger: 00000022689
* NKC: js20081126003
* NNDB: 000098736
* NTA: 303813822
* SELIBR: 324708
* SUDOC: 127704817
* WikiTree: Zuma-1

 |